Generelt+om+Klassisismen



Klassisisme er perioden med kunst, litteratur og arkitektur på 1700-tallet. Vi sier helst at klassisismen er fra opplysningstiden, men egentlig strekker den seg fra den engelske revolusjonen i 1688 til den franske revolusjonen i 1789. Det nye i klassisismen var at man begynte å stole mer og mer på fornuften sin. Dette var veldig viktig og nytenkende siden man tidligere bare stolte blindt på det kristendommen fortalte gjennom bibelen. Kristendommen spilte fortsatt en viktig rolle, men man kvittet seg med overtro og ting som var helt usannsynlig som å skylde på hekser for sykdom osv. På denne måten stoppet de med irrasjonale tradisjoner som bygde på overtro og de utviklet samfunnet på en positiv måte. Dette gjenspeiler seg også i at mye av litteraturen og kunsten fikk et nytt fokus som bygde seg mer på fornuft. Dette budskapet ble gjemt bak humor og tekster og dikt som fulgte faste strukturer.

Litteraturen var inspirert av antikken og det var hovedsakelig her dem fikk reglene om hvordan dramatisk diktning skulle foregå. Diktene skulle fortelle en sammenhengende og avsluttet historie. Stykket skulle strekke seg over en dag, og det skulle utspille seg på ett og samme sted. Dette var kjennetegnene på ett perfekt stykke.

Innenfor kunsten kjennetegnes klassisismen ved at bilder ble enklere og skulle ikke inneholde masse følelser som sentrum av kunsten. Dette var helt motsatt av barokken der kunsten skulle ha masse følelser og være overveldende og detaljert. Dette gjenspeiler seg også i arkitekturen, at ting skulle være enklere, mer stilrent og ikke inneholde masse ekstra detaljer. Arkitekturen i klassisismen er inspirert av gresk og romersk arkitektur fra antikken.




 * Kilder: **

- ”Tema", VG2, utgitt av Det Norske Samlaget, skrevet av Jannson, Kristoffersen, Krogh, Michelsen - Notater tatt i timene om barokken